Puerto de la Cruz

Puerto de la Cruz er en by på norsiden på den største av Kanariøyene, Tenerife.  Byen hadde 31 804 innbyggere i 2008. Byen er en kystby, mens åkerlandskap hever seg opp mot den store vulkanen Teide sør for byen. Klimaet er her noe fuktigere enn på sørkysten av Tenerife.

Langs stranden finnes mange hoteller, barer og restauranter. I Puerto de la Cruz er turisme den viktigste næringen. I gamlebyen finnes mange historiske bygninger fra tida byen var en pittoresk fiskerlandsby. Den kunstige lagunen Lago Martiánez ble anlagt i 1969 og byr på boblende fontener og svømmebassenger og beplantning som til sammen gir et inntrykk av et tropisk paradis. Verdt et besøk er også den botaniske hagen Jardín de Aclimatación de la Orotava med planter fra hele verden, og den zoologiske hagen Loro Parque med fisk i akvarier, pattedyr, sjøpattedyr – som sjøløver, delfiner og spekkhoggere og tropiske fuglearter.

Bildegalleri

Referanser

Eksterne lenker 
 
  
  Puerto de la Cruz www.spain-tenerife.com
  Puerto de la Cruz  Store norske leksikon

Byer på Kanariøyene
Tenerife
Kommuner på Kanariøyene